Woord: sikkepit | Maroela Media
heeltemal niks nie
Die woord sikkepit kom uit Nederland. Voorbeelde van die gebruik daarvan is:
"Mense voel deesdae sikkepit vir die spoedgrense op ons paaie."
"Dit kan my nie skeel wat hy doen nie. Ek voel sikkepit."
'n Mens kan ook sê dat iets geen sikkepit werd is nie.
Sikkepit beteken "heeltemal niks nie". As jy sikkepit vir iets voel, skeel dit jou min, steur jy jou nie daaraan nie. As iets sikkepit werd is, is dit niks werd nie: "Haar pa sê die ou met wie sy uitgaan is 'n regte sikkepit."
In Nederlands is sik 'n bok, en die pit die bok se kuttel (mis). As jy geen sikkepit vir iets omgee nie, dan gee jy nie bokdr*lletjie daarvoor om nie.
Dit is nou kostelik!
Ek glo elke woord wat jul sê. Maar glo my, dit is die eerste keer in my baie meer as 50 jaar wat ek die woord hoor.
Dis baie oulik en ek het nou iets heeltemal nuuts geleer. Eerste keer dat ek die woord teekom.
Daar is 'n ander Afrikaanse woord, wat parlementêre taal geword het wat ook heeltemal niks beteken nie. Hy sit nogal lekker op die tong.
Ek het langs die treinspoor groot geraak. Soms het daar n trein met net 2 trokke verby gekom…enjin en kondukteurwa. Wat die doel daarvan was weet ek nie. Dalk pos vervoer? Ons het van stikkiepit gepraat en wat die oorsprong van stikkiepit was weet ek nie.